cyanic-selkie/wikianc huggingface dataset:
Κιμάμπα 'Α'
Απαρίθμιση των Ελλήνων στην Περιοχή Κιμάμπα (κατά το 1950)
Στην Κιμάμπα, χτίστηκε με δαπάνη του Δάμονος Σαπουντζόγλου και των αδελφών Θεόδωρου και Φωτίου Αλεξ. Κοντόπουλου (από την Κιλόσα), η τρίτη Ελληνική Ορθόδοξη εκκλησία (μετά από αυτήν του Μόσι και του Νταρ ες Σαλάαμ) στην Τανγκανίκα.
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Επαρχία Κιλόσα Κατηγορία:Τμήματα της Τανζανίας Κατηγορία:Περιφέρεια Μορογκόρο
Παναγιώτης Μπενάκης
Ο Παναγιώτης Μπενάκης (1700 - 1771) ήταν πρόκριτος της Καλαμάτας κατά την ορλωφική επανάσταση, της οποίας και υπήρξε θερμός υποστηρικτής.
Βιογραφία
Γεννήθηκε στην Καλαμάτα και ήταν γιος του Κρητικού Μπένου Ψάλτη και της Σταθούλας Γερακάρη, κόρης του περιλάλητου Λιβέριου Γερακάρη. Ασχολήθηκε με το εμπόριο και απέκτησε τεράστια περιουσία έχοντας χιλιάδες στρέμματα στην κατοχή του. Σε σύντομο μάλιστα χρονικό διάστημα αναδείχθηκε σε έναν από τους ισχυρότερους προκρίτους της Πελοποννήσου, αλλά και ευνοούμενους των Τούρκων από τις μεγάλες γενναιοδωρίες του στους εκάστοτε πασάδες. Μάλιστα σύμφωνα με το έθιμο να προστρέχουν οι πρόκριτοι με τον ερχομό του κάθε πασά προσφέροντας εκούσιο φόρο με τη διαβεβαίωση υποταγής παρουσιαζόταν και ο Μπενάκης τα δώρα του οποίου αναδείκνυαν την φτώχεια των άλλων. Παρά ταύτα η εύνοια αυτή ενεργούσε και ως ασφαλής προστασία για τους Έλληνες, υπερασπιζόμενοι από τον Μπενάκη.
Το 1767 ήρθε σε επαφή με τον Γεώργιο Παπαζώλη προκειμένου να οργανώσει εξέγερση των Ελλήνων. Στη φιλοδοξία του να ανακτήσει τον τίτλο του παππού του υιοθέτησε τις προτροπές του Παπαζώλη μετατρέποντας το σπίτι του σε μυστικό κέντρο συναντήσεων με πολλούς άλλους επισκόπους και προκρίτους της Πελοποννήσου, (όπως οι μητροπολίτες: Κορίνθου Μακάριος, Παλαιών Πατρών, Λακεδαιμονίας Ανανίας, ο πρώην Πατρών και πρόεδρος Κερνίκης και Καλαβρύτων Δανιήλ, οι προεστοί Σπάρτης Ιωάννης Μελιτάκης και Ιωάννης Καφετζής, Κορίνθου Γεωργαντάς και Σπυρίδων Νοταράς, Πατρών Ιωάννης Πώλος κ.ά. ) που φέρονταν στο τέλος να συνομολόγησαν και να υπέγραψαν συνθήκη συμμετοχής στην εξέγερση υποσχόμενοι ότι θα μπορούσαν να παρατάξουν 100.000 αγωνιστές, εφόσον θα τους δίνονταν όπλα και θα κατέπλεαν προηγουμένως ρωσικά πλοία στις ακτές της Πελοποννήσου (απαιτητικός όρος των Μανιατών).
Όταν τελικά τρία χρόνια αργότερα, το 1770 ξέσπασε η Ορλωφική επανάσταση με δικά του χρήματα δημιούργησε και συντήρησε σώμα πολιτοφυλακής εκ Μανιατών, για την ασφάλεια δήθεν της Καλαμάτας,  το οποίο και έλαβε μέρος στην εξέγερση, παραμένοντας ο ίδιος λόγω ηλικίας στην Καλαμάτα. Μετά όμως τη δραματική καταστολή της εξέγερσης επιβιβάστηκε σε ρωσικό πλοίο και κατέφυγε στη Νάξο, ενώ την οικογένειά του την είχε στείλει στα Κύθηρα.
Απεβίωσε σε ηλικία 70 περίπου ετών στο Λιβόρνο το 1771. Έχει υποστηριχθεί ότι ο θάνατος του οφειλόταν σε δηλητηρίαση. πιθανώς λόγω ραδιουργιών Ρώσων αξιωματούχων, οι οποίοι φοβούνταν ότι θα αποκάλυπτε λάθη που διέπραξαν στα Ορλωφικά. Κάτι τέτοιο όμως δεν τεκμηριώνεται με βάση τα διαθέσιμα ιστορικά στοιχεία.
Πηγές
Κατηγορία:Ελληνική εξέγερση του 1770 Κατηγορία:Πρόκριτοι
Pulgasari
Το Pulgasari (κορεατικά: 불가사리; RR: Bulgasari) είναι βορειοκορεατική monster ταινία δράσης και σκοτεινής φαντασίας του 1985, σε σκηνοθεσία Σιν Σανγκ-οκ και Τσονγκ Γκον-τζο. Το σενάριο γράφτηκε τον Κιμ Ρε-ριουν και πρωταγωνιστούν οι Κενπατσίρο Σατσούμα, Τσανγκ Σον-χάι και Χαμ Τζι-σοπ. Τα σπέσιαλ εφέ της ταινίας έγιναν από τον Ντου Χοκ-κιμ, υπό την επίβλεψη του Τερουγιόσι Νακάνο. Η ταινία είναι ελαφρώς βασισμένη στον κορεατικό μύθο του Μπουλγκασάρι, ενώ η πραγματική τοποθεσία του μυθού είναι η Κέισονγκ, που σήμερα βρίσκεται στη Βόρεια Κορέα. Η ταινία σήμερα θεωρείται μία από τις πιο γνωστές κινηματογραφικές παραγωγές της Βόρειας Κορέας.
Αξιοσημείωτη ιστορία για την ταινία αποτελεί ο σκηνοθέτης της, Σιν, ο οποίος κατά τη διάρκεια των γυρισμάτων υπήρξε, βάσει δικών του λεγομένων, σε κατάσταση ομηρίας από την κυβέρνηση της Βόρειας Κορέας. Πρώτα υπήρξε, όμως, η απαγωγή της πρώην γυναίκας του Τσόι Ίαν-χι, ενώ έξι μήνες αργότερα ακολούθησε και η δική. Σκοπός αυτής ήταν να ανεβάσει τη δημοφιλία και το επίπεδο του βορειοκορεατικού κινηματογράφου ο Κιμ Τζονγκ-ιλ, ο οποίος ήταν λάτρης του κινηματογράφου, ενώ συμμετείχε και στην παραγωγή αυτής της ταινίας. Αυτήν την περίοδο ο Σιν, γύρισε 6 ταινίες, η εν λόγω ήταν η τελευταία του εκεί, καθότι μετά ζήτησε άσυλο από τις Ηνωμένες Πολιτείες και το πήρε. Μετά τις κατηγορίες του, οι Βορειοκορεάτες αφαίρεσαν το όνομά του από τους τίτλους της ταινίας κι αυτός, ως απάντηση, γύρισε την ταινία Galgameth, ένα remake, για παιδιά αυτής της ταινίας.
Ο Κενπατσίρο Σατσούμα, που συμμετείχε στις δημοφιλείς ιαπωνικές ταινίες Godzilla, λέγεται ότι είχε πει ότι προτιμούσε το Pulgasari, από αυτές. Υπάρχει και μία φήμη για την ταινία ότι ο Σιν, ουσιαστικά έκανε μια αλληγορική ταινία, κι ότι το μυθολογικό τέρας ήταν μία μεταφορά για τον Κιμ Ιλ-σονγκ, ο οποίος εξαπάτησε την επανάσταση του λαού του, προς δικό του όφελος. Κατά τη δεκαετία του 2000, η ταινία επανήλθε στο προσκήνιο, όταν προβλήθηκε στις Ηνωμένες Πολιτείες, το 2006, κατά τη διάρκεια ενός φεστιβάλ με θέμα τον Godzilla.
Εξωτερικοί σύνδεσμοι
Κατηγορία:Ταινίες του 1985 Κατηγορία:Ταινίες με κορεατική γλώσσα Κατηγορία:Βορειοκορεατικές ταινίες Κατηγορία:Ταινίες τρόμου Κατηγορία:Ταινίες σκοτεινής φαντασίας Κατηγορία:Επικές ταινίες φαντασίας Κατηγορία:Κιμ Τζονγκ-ιλ
Χένρι βαν Ντάικ (λογοτέχνης)
Ο Χένρι βαν Ντάικ (Henry L. Van Dyke, Jr. ; 1928 – 22 Δεκεμβρίου 2011) ήταν Αμερικανός μυθιστοριογράφος, εκδότης, καθηγητής και μουσικός.
Βιογραφία
Γεννήθηκε στο Άλεγκαν του Μίσιγκαν, από οικογένεια ακαδημαϊκών. Πέρασε την παιδική ηλικία του στο Μοντγκόμερι της Αλαμπάμα όπου ο πατέρας του δίδασκε στο Alabama State Teachers College.
Επέστρεψε στο Μίσιγκαν για την δευτεροβάθμια εκπαίδευση και τα αρχικά όνειρά του ήταν να γίνει πιανίστας. Εκείνη την εποχή, επρόκειτο για μια αρκετά δύσκολη δουλειά για να την πραγματοποιήσει ένας αφρο-αμερικανός, συνεπώς σπούδασε δημοσιογραφία στο University of Michigan-Ann Arbor. Ωστόσο, δεν εγκατέλειψε ποτέ το πιάνο και το εξασκούσε για την υπόλοιπη ζωή του, αριστεύοντας την ήδη εξαιρετική τεχνική του.
Προσωπική ζωή
Ο βαν Ντάικ είχε αποκτήσει αρκετές φιλίες που ανήκαν σε όλες τις φυλετικές και κοινωνικές τάξεις, συμπεριλαμβανομένων του Carl Van Vechten, ο οποίος τον φωτογράφιζε, την συγγραφέα Iris Murdoch, την οποία επισκέφτηκε στην βόρεια Γαλλία, την Patricia Neal, την οποία πήγε στο Carlyle για να ακούσει τον Bobby Short, τον Gore Vidal και τον βασιλιά Edward Montagu. Στον βαν Ντάικ άρεσε επίσης να περιγράφει την σχέση του με τις τραγουδίστριες της όπερας Jessye Norman και Leontyne Price.
Πέρα από την όπερα, τα μουσικά ενδιαφέροντά του ήταν ευρεία και ποίκιλαν από τον Brahms μέχρι τον Scriabin της τζαζ μουσικής.
Βραβεία
Ο βαν Ντάικ κέρδισε μια υποτροφία Guggenheim το 1971 και το 1974, ένα βραβείο Richard Rodgers από την Αμερικανική Εταιρεία Τεχνών και Γραμμάτων.
Θάνατος
Πέθανε από ανακοπή καρδιάς στις 22 Δεκεμβρίου 2011, στο νοσοκομείο Mary Manning Walsh Nursing Home.
ΣΚ Τασμάνια 1900 Βερολίνου
Η ΣΚ Τασμάνια 1900 Βερολίνου ήταν μια γερμανική, ποδοσφαιρική ομάδα από το Βερολίνο. Ιδρύθηκε στις 2 Ιουνίου 1900 και διαλύθηκε το 1973. Ήταν ιδρυτικό μέλος της Γερμανικής Ποδοσφαιρικής Ομοσπονδίας στη Λειψία το 1900. Την περίοδο 1965-66 συμμετείχε στην Μπουντεσλίγκα, έχοντας τη χειρότερη επίδοση στην ιστορία της διοργάνωσης.
Εξωτερικοί σύνδεσμοι
Κατηγορία:Ποδοσφαιρικές ομάδες Γερμανίας Κατηγορία:Ιδρύσεις ποδοσφαιρικών ομάδων το 1900
Πανελλήνιο πρωτάθλημα καλαθοσφαίρισης ανδρών 1931-32
Το Πανελλήνιο πρωτάθλημα καλαθοσφαίρισης ανδρών της αγωνιστικής περιόδου 1931-32 δεν ολοκληρώθηκε αν και είχε προγραμματιστεί να διεξαχθεί κατά την εβδομάδα του Πάσχα (1 ως 8 Μαΐου 1932), μετά τη λήξη των τοπικών πρωταθλημάτων Αθήνας, Πειραιά, Θεσσαλονίκης, με συμμετοχή των τριών πρώτων νικητών από κάθε τοπικό πρωτάθλημα, το οποίο διεξήχθη κατ' εντολή του ΣΕΓΑΣ. Αντί αυτού διεξήχθη μια τελική φάση πρωταθλήματος Αθηνών-Πειραιώς, με νικητή τον Εθνικό Γ.Σ., η οποία στον αθηναϊκό τύπο αναγγέλθηκε ως πανελλήνιο πρωτάθλημα και ο Εθνικός Αθηνών ως πρωταθλητής Ελλάδος.
Πρωτάθλημα Αθηνών
Στο πρωτάθλημα Αθηνών δήλωσαν συμμετοχή 11 σύλλογοι, με τελική νικήτρια τη Νήαρ Ηστ. Όλοι οι αγώνες διεξήχθησαν στο γυμναστήριο του Εθνικού Γ.Σ. Είχαν προγραμματιστεί να ξεκινήσουν στις 6 Μαρτίου 1932 αλλά λόγω κακοκαιρίας ξεκίνησαν μια εβδομάδα αργότερα. Στην πρώτη φάση μετείχαν 9: Πανελλήνιος, Εθνικός Γ.Σ., Πανιώνιος, Νήαρ Ηστ, Πανεπιστήμιο Αθηνών, Νέοι Βύρωνος, ΑΕΚ, ΑΟ Π. Φαλήρου, ΧΑΝ Αθηνών. Δεν μετείχαν: Ελληνορωσικός, Αθηναϊκός. Στην δεύτερη φάση μετείχαν 6: Πανελλήνιος, Εθνικός Γ.Σ., Πανιώνιος, Νήαρ Ηστ, Πανεπιστήμιο Αθηνών, Νέοι Βύρωνος.
Βαθμολογία
Η βαθμολογία της τελικής φάσης (6 ομάδων) ήταν η εξής:
Η πρωταθλήτρια Νήαρ Ηστ προκρίθηκε για το Πανελλήνιο πρωτάθλημα, ενώ για τις άλλες δύο θέσεις ανακοινώθηκε πως "μεταξύ των τριών ομάδων Πανελληνίου, Εθνικού και Πανιωνίου θα διεξαχθούν επαναληπτικοί αγώνες δια την ανάδειξιν των δύο καλλιτέρων" καθώς ισοβάθμησαν. Οι αγώνες διεξήχθησαν το Σαββατοκύριακο 6-7/5/1932. Τις δύο θέσεις πήραν Πανελλήνιος και Εθνικός.
Πρωτάθλημα Πειραιά
Το πρωτάθλημα Πειραιά ξεκίνησε το Φεβρουάριο του 1932 και διεξήχθη στο γήπεδο του Πειραϊκού Συνδέσμου, με συμμετοχή έξι ομάδων: Πειραϊκός Σύνδεσμος, Ολυμπιακός Π., Εθνικός Π., Φαληρικός, Ηρακλής και Σχολή Δοκίμων.
Κατάταξη
Η τελική κατάταξη του πρωταθλήματος Πειραιά ήταν:
Πρωτάθλημα Θεσσαλονίκης
Στον τύπο ανακοινώθηκε πως στο πανελλήνιο πρωτάθλημα θα πάρουν μέρος οι ομάδες: Δεν είναι γνωστές άλλες λεπτομέρειες.
Προετοιμασία
Στην προκήρυξη οριζόταν η 29η Απριλίου ως προθεσμία υποβολής δηλώσεων συμμετοχής και η 30η Απριλίου ως η ημέρα της κλήρωσης των πρωταθλημάτων. Για να μειωθούν τα έξοδα των επαρχιακών συλλόγων, ο ΣΕΓΑΣ ανακοίνωσε πως θα μεριμνούσε ώστε οι αθλητές να καταλύσουν στα αποδυτήρια του Παναθηναϊκού Σταδίου. Στο μεταξύ τα αθηναϊκά και πειραϊκά πρωταθλήματα μπάσκετ, βόλεϊ πλησίαζαν στη λήξη τους και φαινόταν πως θα διεξαγόταν το πανελλήνιο πρωτάθλημα τις συγκεκριμένες ημερομηνίες. Μέχρι την τελευταία στιγμή ανακοινωνόταν πως:
Όμως, το αθηναϊκό πρωτάθλημα καθυστέρησε να ολοκληρωθεί καθώς απαιτήθηκαν αγώνες κατάταξης για την επιλογή των δυο ομάδων μετά την πρωταθλήτρια Νήαρ Ηστ που θα προκρίνονταν, λόγω ισοβαθμίας Πανελληνίου, Εθνικού ΓΣ και Πανιωνίου. Οι αγώνες έγιναν στις 6 και 7 Μαΐου, οπότε η έναρξη του πανελλήνιου πρωταθλήματος μετατέθηκε για τις 29 Μαΐου 1932.
Σε αυτό δικαιούνταν να μετάσχουν οκτώ σύλλογοι: Οι ομάδες της Θεσσαλονίκης δεν ήρθαν και δεν υπολογίστηκαν στην κλήρωση των αγώνων. Αλλά και από τις υπόλοιπες που μετείχαν στην κλήρωση, δεν έλαβαν μέρος η πρωταθλήτρια Πειραιά Σχολή Δοκίμων, διότι η διεξαγωγή του πρωταθλήματος συνέπεσε με τις ετήσιες εξετάσεις των σπουδαστών, ούτε ο Εθνικός Πειραιά, άγνωστο γιατί. Ο δε Ολυμπιακός ενώ αγωνίστηκε στα πρώτα ματς χωρίς να κάνει νίκη, έπειτα αποχώρησε από τους αγώνες.
Παρόλο που ο τύπος το αποκαλούσε "πανελλήνιο πρωτάθλημα" και το νικητή Εθνικό Γ.Σ. "πρωταθλητή Ελλάδας", φαίνεται πως ο ΣΕΓΑΣ τελικά αποφάσισε να μην το καταχωρήσει ως πανελλήνιο πρωτάθλημα λόγω της περιορισμένης συμμετοχής.
Αποτελέσματα
Είναι γνωστά τα εξής αποτελέσματα:
Κατάταξη
Η σειρά κατάταξης και οι αθλητές που χρησιμοποίησαν οι ομάδες ήταν:
Αναφορές
Κατηγορία:Πανελλήνιο πρωτάθλημα καλαθοσφαίρισης ανδρών Κατηγορία:Καλαθοσφαίριση το 1931 Κατηγορία:Καλαθοσφαίριση το 1932
87 Σύλβια
Η Σύλβια ή Συλβία (διεθνώς: Sylvia) είναι μεγάλος αστεροειδής της Κύριας Ζώνης Αστεροειδών. Είναι ένας από τους λίγους αστεροειδείς που έχει βρεθεί ότι έχουν δορυφόρους, ενώ είναι και ο πρώτος από τους τέσσερις γνωστούς τριπλούς αστεροειδείς (οι άλλοι είναι ο 45 Ευγενία, ο 216 Κλεοπάτρα και ο 93 Μινέρβα). Τα ονόματα των φυσικών δορυφόρων της είναι Ρωμύλος και Ρέμος.
Ανακάλυψη και όνομα
Ανακαλύφθηκε το 1866 από τον Άγγλο αστρονόμο Νόρμαν Ρόμπερτ Πόγκσον, που παρατηρούσε από το Μαντράς της Ινδίας και της έδωσε το όνομα της μητέρας των ιδρυτών της Ρώμης κατά τη ρωμαϊκή μυθολογία. Ωστόσο, ο Paul Erget στο έργο του The Names of the Minor Planets (1955), γράφει ότι το όνομα δόθηκε προς τιμή της πρώτης συζύγου του αστρονόμου Καμίλ Φλαμαριόν, της Sylvie Petiaux-Hugo Flammarion.
Φυσικά χαρακτηριστικά
Η Συλβία έχει πολύ σκούρο χρώμα και πιθανότατα πολύ πρωτόγονη σύνθεση. Η ανακάλυψη των δορυφόρων της κατέστησε δυνατή την ακριβή μέτρηση της μάζας της και της πυκνότητάς της. Η πυκνότητα είναι πολύ μικρή (βλ. πίνακα), πράγμα που υποδεικνύει μία πορώδη υφή: από το 25% ως και το 60% του όγκου του μπορεί να είναι κενός χώρος. Πάντως η ορυκτολογική σύσταση των αστεροειδών του φασματικού τύπου της Συλβίας δεν είναι καλά γνωστή ώστε να προσδιορισθεί ακριβέστερα αυτό το ποσοστό. Οπωσδήποτε όμως η υφή του είναι πολύ χαλαρή και θα μπορούσε να διαλυθεί εύκολα σε μία σύγκρουση. Επίσης, η Συλβία περιστρέφεται σχετικώς γρήγορα γύρω από τον άξονά της, με περίοδο περιστροφής 5,18 ώρες (κάτι που αντιστοιχεί σε γραμμική ταχύτητα περιστροφής στον ισημερινό περίπου 230 χιλιόμετρα την ώρα). Το σχήμα της Συλβίας είναι πολύ επίμηκες.
Δορυφόροι
Οι δύο φυσικοί δορυφόροι της Συλβίας πήραν τα ονόματα των παιδιών της μυθικής Ρέας Συλβίας.
Ο πρώτος, ο Ρωμύλος, ανακαλύφθηκε στις 18 Φεβρουαρίου 2001 με το τηλεσκόπιο Κεκ II από τους Μάικλ Μπράουν και Ζαν-Λυκ Μαργκό. Ο δεύτερος δορυφόρος, ο Ρέμος, ανακαλύφθηκε τρία χρόνια αργότερα.
Ειτέα Αντιοχίδας
Η Ειτέα ή Ιταία ή Ιτέα (Εἰτέα), (ο δήμος: Ειτέας, Δήμος Ειτεαίων ή Ιτεαίων ή Ιταίων) ήταν αρχαίος οικισμός - πόλη και δήμος της Αντιοχίδας (περιοχή της Αρχαίας Αττικής και φυλή της αρχαίας Αθήνας). Ο δήμος ίσως να συγχέεται, σε διάφορες πηγές, με τον ομώνυμο δήμο της Ειτέας Ακαμαντίδας, της Ακαμαντίδας φυλής.
Τοποθεσία της αρχαίας Ειτέας
Ο δήμος της Ειτέας, θεωρείται είτε δήμος της Τριττύας του άστεως, είτε δήμος της Τριττύας των Μεσογείων, καθώς οι ιστορικοί διαφωνούν ακόμα για το ζήτημα αυτό, αφού υπάρχει σύγχυση στις πηγές με τον ομώνυμο δήμο της Ειτέας Ακαμαντίδας και επίσης είναι πολύ λίγα γνωστά και για τους δυο δήμους. Ορισμένοι ιστορικοί υποστηρίζουν την πρώτη άποψη, ότι δηλαδή ήταν δήμος του Άστεως, παρά το ότι ο δήμος φαινόταν να είναι πολύ μακριά από την πόλη, θεωρώντας ότι η εν λόγω αντίθεση προκλήθηκε από την μεταρρύθμιση του Κλεισθένη, προκειμένου να αποδυναμωθεί οποιαδήποτε πολιτική ή θρησκευτική ομάδα, ενώ ο John S. Traill λέει με βεβαιότητα ότι η Ειτέα της Αντιοχίδας ήταν σε τριττύα της Μεσογαίας, καθώς θεωρεί ότι ο δήμος βρίσκεται στα βορειοανατολικά της αρχαίας Αθήνας, κοντά στο σημερινό Γραμματικό, που υπάγεται διοικητικά στον Δήμο Μαραθώνος.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αντιοχίδας φυλής, συμμετείχε με 1 ή 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Οι κάτοικοι της Ειτέας
Ο δημότης της αρχαίας Ειτέας ονομαζόταν Ειτεαίος ή Ιτεαίος ή Ιταίος, αν και οι περισσότεροι συγγραφείς αναφέρονται κυρίως στην Ειτέα Ακαμαντίδας. Στον δήμο πιθανώς υπήρχε χώρος λατρείας της χθόνιας θεότητας Βασίλης.
Προσωπικότητες από την Ειτέα
Υπήρξαν διάφοροι γνωστοί πολίτες από τον δήμο της Ειτέας, όπως ο Βόων ο Ειτεαίος, ο Δημοκλής ο Ειτεαίος, ο Δρομέας ο Ειτεαίος γιος του Τεισάνδρου κ.α.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Μιζιλμέρι
Το Μιζιλμέρι απέχει 15 χιλιόμετρα από την πρωτεύουσα της Μητροπολιτικής πόλης Παλέρμο, το όνομα του προέρχεται από το Εμιράτο της Σικελίας και μεταφράζεται ως "ο τόπος διαμονής ή το μήνυμα του εμίρη". Η κωμόπολη είναι οικοδομημένη γύρω από ένα κάστρο, το "κάστρο του εμίρη" που χρονολογείται από την εποχή του εμίρη Τζαφάρ Β΄ (998 - 1019).
Εξωτερικοί σύνδεσμοι
Κατηγορία:Πόλεις της Σικελίας Κατηγορία:Μητροπολιτική πόλη του Παλέρμο Κατηγορία:Επαρχία του Παλέρμο
UFO 1
Το UFO 1 είναι το πρώτο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Οκτώβριο του 1970 μέσω της δισκογραφικής εταιρίας "Beacon Records" στην Μεγάλη Βρετανία και της "Rare Earth Records" στις Ηνωμένες Πολιτείες.
Ο δίσκος ηχογραφήθηκε στα "Jackson Studios" του Ρικμανσγουόρθ, στο Χερτς της Αγγλίας, με παραγωγό τον Νταγκ Φλετ, τον Ιούλιο του 1970. Εδώ συμπεριλήφθηκε η διασκευή στην επιτυχία του Έντι Κόχραν, "C'mon Everybody", με το σινγκλ "Boogie" να ανεβαίνει στο Top-30 του γερμανικού καταλόγου επιτυχιών.
Για την προώθηση του άλμπουμ, το συγκρότημα περιόδευσε στην Ιαπωνία, όπου γνώρισε επιτυχία, αλλά η δημοτικότητα του παρέμεινε χαμηλά στην Μεγάλη Βρετανία και τις Ηνωμένες Πολιτείες μέχρι το 1974.
Θέσεις τσαρτ
Boogie (σινγκλ)
Επίσημη κυκλοφορία: Οκτώβριος 1970
Μέλη των UFO
Οι μουσικοί οι οποίοι ηχογράφησαν το "UFO 1" ήταν οι εξής:
Πηγές
Κατηγορία:Δισκογραφία των UFO Κατηγορία:Άλμπουμ του 1970
Ραλφ Ο'Νιλ
Ο Ραλφ Ο'Νιλ (Ralph Telford O'Neal, 15 Δεκεμβρίου 1933 - 11 Νοεμβρίου 2019) ήταν πολιτικός από τις Βρετανικές Παρθένους Νήσους και πρωθυπουργός από το 2007 ως το 2011. Είναι ο πρώτος που διορίστηκε στη θέση αυτή, που θεσμοθετήθηκε από τον Κυβερνήτη των Νησιών, στις 22 Αυγούστου του 2007, με βάση το Σύνταγμα που τέθηκε σε ισχύ την ίδια χρονιά.
Βιογραφία
Γεννήθηκε το 1933 και έκανε σπουδές στο Πανεπιστήμιο της Οξφόρδης. Είναι κάτοχος μεγάλων εκτάσεων γης στα νησιά και υπήρξε ανάμεσα στα άλλα σύμβουλος της εταιρείας «Shell». Από το 1971 εκλεγόταν συνεχώς βουλευτής. Στις γενικές εκλογές του 1991 κατήλθε υποψήφιος με αντίπαλο τον ανεψιό του, ο οποίος επίσης ονομαζόταν Ραλφ Ο'Νιλ. Ο θείος κέρδισε τις εκλογές αυτές.
Υπηρέτησε στο αξίωμα του επικεφαλής υπουργού (Chief Minister of the British Virgin Islands), αξίωμα που αναφέρεται στο παλιό Σύνταγμα. Στο αξίωμα αυτό υπηρέτησε από το 1995 (όταν πέθανε ο Λαβίτι Στάουτ) μέχρι το 2003. Κέρδισε τις εκλογές του 1999, όμως ηττήθηκε στις επόμενες εκλογές του 2003 από το Εθνικό Δημοκρατικό Κόμμα. Επέστρεψε στην εξουσία έπειτα από τη νίκη του στις εκλογές στις 20 Αυγούστου του 2007, κατά τις οποίες το δικό του Κόμμα (Κόμμα των Βρετανικών Παρθένων Νήσων) κέρδισε σαρωτική νίκη  με ποσοστό 45,2% των ψήφων και 10 έδρες επί συνόλου 15 στην Εθνοσυνέλευση έναντι 39,6% και 2 έδρες για το Εθνικό Δημοκρατικό Κόμμα και 1 ανεξάρτητο.
Στις επόμενες εκλογές, που διεξήχθησαν στις 7 Νοεμβρίου 2011, το αντιπολιτευόμενο Εθνικό Δημοκρατικό Κόμμα του Ορλάντο Σμιθ κέρδισε νίκη με 9 έδρες επί του Κόμματος των Παρθένων Νήσων (VIP) του Ο' Νιλ, που έμεινε στις 4 έδρες επί συνόλου 13 που αποφασίστηκαν στην ψηφοφορία.
Ο Ο' Νιλ πέθανε στην Τορτόλα στις 11 Νοεμβρίου 2019.
Παραπομπές
Ο'Νιλ
Απολογία Σωκράτους (αποσαφήνιση)
Ο τίτλος Απολογία Σωκράτους μπορεί να αναφέρεται στα παρακάτω θέματα:
Χάρτης του Πίρι Ρέις
thumb|550px|right|Ο Χάρτης της Μεσογείου του Πίρι Ρέις
Ο χάρτης του Πίρι Ρέις όπως είναι γνωστός, έχει ορθογώνιο σχήμα με διαστάσεις περίπου 60x86 cm και περιλαμβάνει την Πορτογαλία, την Ισπανία, τη δυτική Αφρική, τον κεντρικό και νότιο Ατλαντικό, την Καραϊβική, το ανατολικό μισό της νότιας Αμερικής και στο κατώτατο τμήμα του τα χρακτηριστικά της Ανταρκτικής, απαλλαγμένης όμως από τα στρώματα πάγου που την καλύπτουν. Τον ανακάλυψε τυχαία τον Νοέμβριο του 1929 ο Καλίλ Εντέμ, ο διευθυντής του Εθνικού Μουσείου της Τουρκίας, αρχειοθετώντας κάποια έγγραφα. Η έρευνα έδειξε πως ήταν ένα αυθεντικό έγγραφο που σχεδιάστηκε το 1513 πάνω σε δέρμα γαζέλας από τον Πίρι Ρέις, διάσημο ναύαρχο του τουρκικού στόλου κατά τον 16ο αιώνα.
Τον Σεπτέμβριο του 1931 ο γερμανός ακαδημαϊκός Πάουλ Κάλε ανακοίνωσε την ανακάλυψη σε μια μικρή συγκέντρωση του 18ου Συνεδρίου Ανατολιστών στο Λέιντεν. Το ευρύ κοινό έμαθε για την ύπαρξη του χάρτη στις 27 Φεβρουαρίου του 1932 σε μια έκδοση του Illustrated London News. Αυτό που λείπει από το χάρτη, εξαιτίας μερικής καταστροφής του, είναι το δυτικό μισό της νότιας Αμερικής, αλλά και πιθανώς λόγω χώρου η βόρεια Αμερική και το υπόλοιπο ανατολικό μισό του κόσμου. Ο ίδιος ο Πίρι Ρέις αναφέρει ότι στο χάρτη περιέλαβε τις ινδικές και κινεζικές θάλασσες με γεωμετρική απεικόνιση, οπότε θα πρέπει να υποθέσουμε ότι ένα μεγάλο μέρος του αρχικού έργου έχει χαθεί.
Στις 23 Ιουλίου του 1932 στο ίδιο περιοδικό γράφτηκε ένα μεγαλύτερο άρθρο για το θέμα από τον Ακούρα Γιουσούρ, πρόεδρο της Τουρκικής Εταιρίας για την Ιστορική Έρευνα. Εδώ ο τούρκος επιστήμονας ρίχνει μια ματιά σε αυτά που έγραψε ο Πίρι Ρέις πάνω στο χάρτη και τις πηγές που χρησιμοποίησε. Ο ίδιος ο Πίρι Ρέις εξηγεί σε μια από τις σημειώσεις του στο περιθώριο του χάρτη με ποιο τρόπο τον σχεδίασε. Σε αυτό το τμήμα εξηγείται ο τρόπος με τον οποίο σχεδιάστηκε ο χάρτης: "«Είναι ο μοναδικός χάρτης στο είδος του που υπάρχει πλέον. Εγώ προσωπικά τον σχεδίασα και τον ετοίμασα. Για το σχεδιασμό του χρησιμοποίησα περίπου είκοσι παλιούς χάρτες και οκτώ Τζαφερίγιε (παγκόσμιους χάρτες, που σχεδιάστηκαν από εποχής Μεγάλου Αλεξάνδρου και περιείχαν τον τότε γνωστό κόσμο). Οι χάρτες των Δ. Ινδιών και οι νέοι χάρτες που σχεδιάστηκαν από τέσσερις Πορτογάλους και απεικονίζουν την Ινδική και την Κινεζική Θάλασσα απεικονίζονται εδώ γεωμετρικά. Μελέτησα επίσης το χάρτη που σχεδίασε ο Χριστόφορος Κολόμβος για τη Δύση. Συμπυκνώνοντας όλους αυτούς τους χάρτες σε έναν, ολοκλήρωσα τον παρόντα χάρτη. Ο χάρτης μου είναι τόσο σωστός και αξιόπιστος για τις επτά θάλασσες, όσο οι χάρτες που απεικονίζουν τις θάλασσες των χωρών μας». Ο Γιουσούφ υποδεικνύει εδώ ένα σημαντικό σημείο στο άρθρο του «...ο χάρτης που έχουμε στην κατοχή μας είναι απόσπασμα ενός μεγαλύτερου χάρτη. Αν δεν είχε χαθεί το άλλο κομμάτι, θα είχαμε έναν τουρκικό χάρτη σχεδιασμένο το 1513, που θα έδειχνε τον Παλαιό και τον Νέο Κόσμο μαζί»."
Για την ακρίβεια του χάρτη έχουν προταθεί αρκετές θεωρίες, αρκετές από τις οποίες περνούν στο χώρο της επιστημονικής φαντασίας, καθώς προϋποθέτουν εναέρια παρατήρηση. Η ακρίβεια, ωστόσο, του χάρτη προϋποθέτει γνώσεις σφαιρικής τριγωνομετρίας και γνώση της μεθόδου της αζιμουθιακής προβολής των ίσων αποστάσεων. Η παραδοχή του τούρκου ναυάρχου ότι χρησιμοποίησε παλαιότερους χάρτες, οδηγεί στην υπόθεση ότι υπήρχε η δυνατότητα τέτοιου είδους μετρήσεων σε παλαιότερες περιόδους της ιστορίας.
Πιθανές ερμηνείες
Στο φθινοπωρινό τεύχος του 21ος Αιώνας υπάρχει ένα άρθρο του Ρικ Σάντερς, που ρίχνει αρκετό φως στην υπόθεση με τίτλο «Οι αρχαίοι Θαλασσοπόροι Μπορούσαν να Μετρήσουν το Γεωγραφικό Μήκος». Μαζί με το φίλο του αστρονόμο Μπερτ Κούπερ, ο Σάντερς αφηγείται την ιστορία του αιγύπτιου ναυτικού Ράτα και του πλοηγού του Μάουϊ, οι οποίοι ταξίδεψαν από την Αίγυπτο ως τη δυτική Νέα Γουινέα, το 232 Π.Κ.Ε.. Ο Μάουϊ, χρησιμοποιώντας μια υπολογιστική συσκευή που ονομαζόταν τανάβα, η οποία μπορούσε να καθορίσει μετρήσεις των σχετικών θέσεων της Σελήνης σε σχέση με τα άστρα, υπολόγισε το γεωγραφικό τους μήκος.
Οι Σάντερς και Κούπερ πιστεύουν ότι ήταν θεωρητικά δυνατό να έχουν οι αρχαίοι Αιγύπτιοι τη δυνατότητα υπολογισμού του γεωγραφικού μήκους με απόκλιση 10΄ της μοίρας. Αν κάτι τέτοιο συμβαίνει πραγματικά, τότε το μυστήριο της ακρίβειας του χάρτη μπορεί να επιλυθεί και δε χρειάζεται κανείς την υπόθεση της ύπαρξης ενός προηγμένου τεχνολογικά πολιτισμού για να επιλύσει το πρόβλημα.
Ωστόσο, η προβολή που χρησιμοποιήθηκε από τον τούρκο ναύαρχο για το σχεδιασμό του χάρτη παραμένει μυστήριο. Καταρχήν, είναι εντελώς σύγχρονη τεχνική και ονομάζεται αζιμουθιακή προβολή ίσων αποστάσεων. Απαιτεί ένα συγκεκριμένο κέντρο, το οποίο ο Χάπγκουντ τοποθετεί ανάμεσα στη Συήνη ή τον Τροπικό του Καρκίνου. Στην πραγματικότητα το κέντρο φαίνεται πως είναι ένας συνδυασμός και των δύο. Σε μια δεδομένη χρονολογική στιγμή ο Τροπικός του Καρκίνου και η Συήνη ταυτίζονταν. Συνεπώς, η προβολή του χάρτη του Πίρι Ρέις δεν υποδεικνύει μόνον έναν ιδιαίτερο τόπο αλλά και έναν ιδιαίτερο χρόνο. Ο Τροπικός του Καρκίνου πάντα αντικατοπτρίζει τη γωνία κλίσης του άξονα της γης, η οποία ποικίλει σε μια περίοδο 41.000 χρόνων από το μέγιστο των 23:30 στο ελάχιστο των 22:06 μοιρών. Σήμερα η κλίση του άξονα είναι 23:27 μοίρες από τον Ισημερινό. Αφού η κλίση της γης αλλάζει σχετικά ομοιόμορφα με το χρόνο, έχουμε ένα μέτρο χρονολόγησης της εποχής κατά την οποία η Συήνη και ο Τροπικός του Καρκίνου συνέπιπταν.
Φαίνεται πως ακριβώς σε αυτή τη χρονική στιγμή κατασκευάστηκε ο χάρτης ή οι χάρτες από τους οποίους άντλησε τις πηγές του ο Πίρι Ρέις. Κατά σύμπτωση τη Συήνη επέλεξε και ένας βιβλιοθηκάριος της αλεξανδρινής βιβλιοθήκης, ο διάσημος Ερατοσθένης, προκειμένου να υπολογίσει το μήκος της περιφέρειας της γης. Πιο συγκεκριμένα χρησιμοποίησε την απόσταση Συήνης και Αλεξάνδρειας. Αν μάλιστα γνώριζε πως η απόσταση Συήνης και Αλεξάνδρειας είναι 4.530 και όχι 5.000 στάδια, όπως εκτίμησε, θα ήταν ακριβής με περιθώριο λάθους μόλις το 1% και όχι το 14,7% που υπολόγισε. Στην ουσία αρκετοί ερευνητές επί του θέματος εκτιμούν πως ο Ερατοσθένης χρησιμοποίησε για τις μελέτες του αρχαίους χάρτες, διαθέσιμους στη Βιβλιοθήκη της Αλεξάνδρειας. Προφανώς αυτοί οι χάρτες είχαν σχεδιαστεί κατά την περίοδο που η Συήνη και ο Τροπικός του Καρκίνου συνέπιπταν.
Η σύμπτωση
Πότε έγινε αυτό; Η απάντηση είναι σχετικά απλή, αν συνειδητοποιήσουμε πως η αργή μετατόπιση του Τροπικού του Καρκίνου νότια, αντανακλά στην πραγματικότητα τη μετατόπιση της κλίσης του άξονα της γης (λοξότητα). Τούτη η αλλαγή είναι αρκετά κανονική, ώστε να μας επιτρέπονται μετρήσεις για το πότε ο Τροπικός του Καρκίνου και η Συήνη μοιράζονταν το ίδιο γεωγραφικό πλάτος. Μπορούμε να υπολογίσουμε τη διαφορά σε απόσταση από το σημερινή θέση του Τροπικού του Καρκίνου (23:27 Βόρεια) από εκείνη της Συήνης (24:05:30 Βόρεια).
Οι αστρονόμοι έχουν συμπεράνει ότι χρειάζεται ένας αιώνας για να μετατοπιστεί ο Τροπικός του Καρκίνου 40΄΄ ως προς το πλάτος. Έτσι έχουμε τον απαραίτητο τύπο για τους υπολογισμούς μας. Η Συήνη απέχει 00:38:30 μοίρες από τον Τροπικό του Καρκίνου σήμερα, δηλαδή 2.310΄΄. Διαιρούμε με το 40 και το αποτέλεσμα είναι 57,75 αιώνες. Δηλαδή η Συήνη συνέπιπτε με τον Τροπικό του Καρκίνου πριν από 5.775 χρόνια, περίπου το 3.772 π.Χ. Αν αυτή είναι η ημερομηνία σχεδίασης του χάρτη που υπήρξε πηγή έμπνευσης για τον Πίρι Ρέις, τότε αιτιολογούνται αρκετές από τις υποθέσεις που έχουν κατά καιρούς εμφανιστεί, ακόμη και η υπόθεση του Χάπγκουντ για τη μετατόπιση της Ανταρκτικής, που την τοποθετεί κοντά στο 4000 π.Χ.
Είναι γεγονός πως οι αρχαίοι Αιγύπτιοι κατασκεύασαν αρκετά μνημεία και έχτισαν αρκετές πόλεις κοντά ή πάνω στον Τροπικό του Καρκίνου. Βόρεια της Συήνης βρίσκονται οι περίφημοι Τάφοι των Ευγενών, τους οποίους οι αρχαιολόγοι χρονολογούν στην προδυναστική περίοδο, περίπου στο 3900-3100 Π.Κ.Ε. Ο ίδιος υπολογισμός υποδεικνύει πως ταυτίζονταν με τον Τροπικό του Καρκίνου το 3850 Π.Κ.Ε.
Οπωσδήποτε τέτοιου είδους συμπτώσεις προβληματίζουν, ανεξάρτητα από το αν πείθεται κανείς ή όχι από τις απόψεις του Σάντερς. Πολύ περισσότερο μάλιστα όταν οι χρονολογήσεις των αρχαιολόγων συμπίπτουν με τις απόψεις των αστρονόμων. Τότε, είτε το θέλουμε είτε όχι γεννιέται μέσα μας το στοίχειωμα της πιθανότητας να υπήρξε στο μακρινό παρελθόν ένας άγνωστος έως σήμερα πολιτισμός, που δε διέθετε μεν την απαραίτητη τεχνολογία για να κάνει αέριες παρατηρήσεις, ωστόσο γνώριζε πώς να παρατηρεί τον ουρανό. Αυτός ο πολιτισμός είναι πιθανό να έγινε πηγή έμπνευσης για τους Αιγύπτιους της προδυναστικής περιόδου. Αν κάτι τέτοιο είναι αληθινό ή στηριχθεί με περισσότερα ευρήματα, τότε θα μπορούμε να υποθέσουμε ότι ο χάρτης ή οι χάρτες πάνω στους οποίους στηρίχθηκε ο χάρτης του Πίρι Ρέις είναι τουλάχιστον δέκα φορές παλαιότερος.
Γεγονότα και παραμυθίες
Για την ημερομηνία που φέρει ο χάρτης (1513), παρουσιάζει καταπληκτικές λεπτομέρειες. Οι σημειώσεις πάνω στο χάρτη εξηγούν ότι συντέθηκε από περίπου 20 χάρτες, πολλοί από τους οποίους αντλήθηκαν από ισπανικά και πορτογαλικά σκάφη στη Μεσόγειο. Συμπληρώθηκε, επίσης, από αφηγήσεις συλληφθέντων ισπανών και πορτογάλων ναυτικών. Θεωρούμενος υπό αυτή την έννοια ο πορτολάνος του Πίρι Ρέις δεν είναι χάρτης που σχεδιάστηκε από κάποιο αρχαίο ατλάντειο πολιτισμό, ούτε εξωγήινους, όπως έχει προταθεί από διάφορους, αλλά ένας πρώτης τάξης χάρτης που συντέθηκε από μια ναυτική ιδιοφυΐα και ο Πίρι Ρέις ήταν μια τέτοια ιδιοφυΐα σε πρακτικό, θεωρητικό και οργανωτικό επίπεδο. Εξετάζοντας μάλιστα το γεγονός ότι δημιουργήθηκε από έναν ναυτικό που δε συμμετείχε ποτέ στην εποχή των εξερευνήσεων και ότι σχεδιάστηκε από δευτερογενείς πηγές, είναι ένα καταπληκτικό έργο. Φαίνεται να περιέχει σημαντικές λεπτομέρειες που προέρχονται από χάρτες εχθρικών χωρών, με αρκετά καλά κρυμμένα μυστικά, γεγονός που ευνοούσε σημαντικά τις κινήσεις του τουρκικού στόλου.
Δικτυακοί τόποι
Πιρι Ρεις
Μπέρτιλ του Χάλαντ
Βιογραφία
Ο Μπέρτιλ Γουσταύος Όσκαρ Κάρολος Ευγένιος γεννήθηκε στο ανάκτορο της Στοκχόλμης. Η γονείς του ζούσαν στο ανάκτορο Στόκχολμ, στο ανάκτορο Ούλρικσνταλ και ως θερινή κατοικία είχαν το κάστρο Σοφιέρο στο Χέλσινγκμποργκ στη Σκάνια, το νοτιότερο σημείο της Σουηδίας. Του δόθηκε ο τίτλος του δούκα του Χάλαντ, τον οποίο κατείχε τον 14ο αι. ο Βενέδικτος των Έστριντσεν, δισεγγονός του Βάλντεμαρ Β΄ της Δανίας.
Το 1947 απεβίωσε ο πρωτότοκος αδελφός του Γουσταύος Αδόλφος, διάδοχος της Σουηδίας, αφήνοντας έναν γιο ενός έτους, τον Κάρολο Γουσταύο. Επίσης ο δευτερότοκος αδελφός του Σίγκβαρντ είχε νυμφευτεί μοργανατικά, με αποτέλεσμα να αποκλειστεί από τη διαδοχή. Ήταν πιθανό να γίνει αντιβασιλιάς, επίτροπος του ανιψιού του. Το 1973 απεβίωσε ο πατέρας του και τον διαδέχθηκε ο ανιψιός του ως Κάρολος ΙΣΤ΄ Γουσταύος, έτσι ο Μπέρτιλ έγινε διάδοχος ως το 1977, οπότε γεννήθηκε το πρώτο παιδί του Καρόλου ΙΣΤ΄ Γουσταύου.
Ο Μπέρτιλ έγινε αξιωματικός του Ναυτικού και κατά τον Β΄ Παγκόσμιο Πόλεμο υπηρέτησε ως attaché της Σουηδικής πρεσβείας στο Λονδίνο. Γνωρίστηκε με τη Λίλιαν Ντέιβις το 1943, αλλά για να διατηρήσει τη θέση του στη διαδοχή, δεν τη νυμφεύτηκε για δεκαετίες. Ζούσαν διακριτικά στο Σαιν-Μαξίμ της Κυανής Ακτής. Όταν ο βασιλιάς ανιψιός του νυμφεύτηκε το 1976 μια γυναίκα μη βασιλικής καταγωγής, ο Μπέρτιλ έκανε το ίδιο έτος και τον δικό του γάμο. Η Λίλιαν απεβίωσε το 2013.
Ήταν λάτρης των αυτοκινήτων: είχε μία σπάνια Aston Martin DB2 και μία Chevrolet Corvette. Η Volvo του ζήτησε να εγκαινιάσει το εργοστάσιό της στο Χάλιφαξ της Νέας Σκωτίας στον Καναδά· στο Σαιν-Μαξίμ ένας χώρος στάθμευσης έχει το όνομά του. Ήταν θερμός υποστηρικτής του τέννις, του γκολφ, της μπότσια και άλλων αθλημάτων. Το 1947 εξελέγη πρόεδρος της Σουηδικής Αθλητικής Ομοσπονδίας και της Σουηδικής Ολυμπιακής Επιτροπής.
Από το 1973 και ως τον θάνατό του υπήρξε μέγας διδάσκαλος (μέγας μάγιστρος) των Σουηδών μασόνων.
Ήταν 85 ετών, όταν απεβίωσε στη βίλα Σόλμπακεν της Στοκόλμης το 1997, με τη σύζυγό του στο πλευρό του. Τάφηκε στο Βασιλικό Κοιμητήριο του Χάγκα Παρκ.
Οικογένεια
Νυμφεύτηκε το 1976 τη Λίλιαν Ντέιβις (1915-2013), η οποία είχε διαζευχθεί το 1945 τον πρώτο σύζυγό της Κρέιγκ. Δεν απέκτησαν απογόνους.
Παραπομπές
Κατηγορία:Οίκος των Μπερναντότ
Ρετζέπ Γκιουρκάν
Ζωή και έργο
Τελειώνοντας το σχολείο, συνέχισε την εκπαίδευσή του στο Πανεπιστήμιο Τράκια της Αδριανούπολης και το Πανεπιστήμιο Αναντολού στο Εσκισεχίρ. Έδωσε τις τελικές εξετάσεις στην Σχολή Κοινωνικών Επιστημών του Τμήματος Διοίκησης. Μετά τις σπουδές του, ο Γκιουρκάν έγινε δάσκαλος και διευθυντής σε μια σειρά σχολείων της χώρας, και αργότερα έγινε αντιπρόεδρος της Εθνικής Διεύθυνσης Εκπαίδευσης στην Αδριανούπολη.
Κατόπιν, είχε μια θέση στη Διεύθυνση Συντονισμού για το Σχεδιασμό στην Κωνσταντινούπολη, στο Σύνδεσμο για την Ανάπτυξη της Θράκης, στη διαχείριση της Τεχνολογικής Εταιρείας Περιφερειακής Ανάπτυξης Techno Inc. και μέλος της Κεμαλικής Ομάδα Εργασίας για το Μέλλον και τη Σύγχρονη Ζωή στην Τουρκία. Έγινε γενικός Γραμματέας στο Πανεπιστήμιο Τράκια όταν ο Ενβέρ Ντουράν ήταν πρύτανης.
Ο Γκιουρκάν εξελέγη στο τουρκικό κοινοβούλιο το 2011 αλλά παρέδωσε τη θέση του στο 2014 για να γίνει υποψήφιος στις δημαρχικές εκλογές της Αδριανούπολης. Εξελέγη δήμαρχος στις 30 Μαρτίου 2014. Αυτός συνέχισε να στηρίζει τη φιλία με την συνεργαζόμενη πόλη Λέραχ από τότε που σπούδαζε στο Πανεπιστήμιο Τράκια.
Ο Γκιουρκάν είναι παντρεμένος και έχει δύο παιδιά.
Εξωτερικοί σύνδεσμοι
Κατηγορία:Τούρκοι πολιτικοί
Μαινάς (Εθνικό Αρχαιολογικό Μουσείο αρ. 261)
Η κοιμωνέμη Μαινάς που φιλοξενείται στο Εθνικό Αρχαιολογικό Μουσείο με αριθμό 261 είναι αρχαίο Ελληνικό γλυπτό που βρέθηκε στο στρατιωτικό νοσοκομείο νότια της Ακρόπολης στην Αθήνα το 1880.
Περιγραφή
Το άγαλμα βρέθηκε κομματιασμένο και ανασυγκολλήθηκε. Λείπουν ο αριστερός βραχίονας με τον ώμο, τα άκρα των ποδιών από την κνήμη και μεγάλο μέρος της στρωμνής. Λείπει επίσης μέρος του προσώπου από τη μύτη ως το πηγούνι και τα μαλλιά.
Παρουσιάζει μια Μαινάδα κοιμώμενη σε βράχο επάνω στο απλωμένο δέρμα πάνθηρος, και πάνω σ'αυτό ιμάτιο. Έχει εν γένει ερμαφρόδιτη διάθεση. Το κεφάλι είναι στραμμένο προς τα δεξιά, και στηρίζεται στο δεξί βραχίονα. Τα πόδια είναι λυγισμένα με άνεση και κείτονται χιαστί το αριστερό επάνω στο δεξί.
Ιστορική τοποθέτηση
Το έργο χρονολογείται στους ρωμαϊκούς χρόνους.
ΦΚ Πίρμασενς
Η ΦΚ Πίρμασενς είναι μια γερμανική ποδοσφαιρική ομάδα από την πόλη Πίρμασενς. Ιδρύθηκε το 1903. Έδρα της ομάδας είναι το Sportpark Husterhöhe, χωρητικότητας 10000 θεατών. Συμμετέχει στην Regionalliga Südwest. Τις περιόδους 1974-75 και 1975-76 συμμετείχε στην 2η Μπούντεσλιγκα.
Εξωτερικοί σύνδεσμοι
Κατηγορία:Ποδοσφαιρικές ομάδες Γερμανίας Κατηγορία:Ιδρύσεις ποδοσφαιρικών ομάδων το 1903
Τακλομπάν
thumb|300px|Ναός του Θείου Βρέφους στην Τακλομπάν. Η Πόλη του Τακλομπάν  ( στη γλώσσα Βαράι: Siyudad han Tacloban, Lungsod ng Tacloban , στη γλώσσα Σεμπουάνο: Dakbayan sa Tacloban) είναι πόλη και λιμάνι στα νοτιοανατολικά της Μανίλα, στις Φιλιππίνες. Ιδιαίτερα αστικοποιημένη, αποτελεί πρωτεύουσα της επαρχίας Λέιτε και μεγαλύτερη πόλη σε πληθυσμό στην ανατολική Βισάγιας. Από τις 20 Οκτωβρίου του 1944 ως τις 27 Φεβρουαρίου του 1945 ήταν για μικρό χρονικό διάστημα η έδρα της κυβέρνησης της Κοινοπολιτείας των Φιλιππίνων.
Εξωτερικοί σύνδεσμοι
Κατηγορία:Πόλεις των Φιλιππίνων
Α2 Εθνική Πετοσφαίρισης Ελλάδας Γυναικών 2012–13
Το πρωτάθλημα βόλεϊ Α2 κατηγορίας γυναικών της περιόδου 2012–13 έγινε με τη συμμετοχή 31 ομάδων σε τρεις ομίλους. Οι τρεις πρωταθλήτριες των ομίλων προβιβάστηκαν στην Α1 κατηγορία.
Εξωτερικοί σύνδεσμοι
Κατηγορία:Α2 εθνική κατηγορία πετοσφαίρισης γυναικών Κατηγορία:Πετοσφαίριση το 2012 Κατηγορία:Πετοσφαίριση το 2013
Πρίγκιπας Χριστόφορος της Ελλάδας και της Δανίας
Ο Πρίγκιπας Χριστόφορος της Ελλάδας και της Δανίας (10 Αυγούστου 1888 - 21 Ιανουαρίου 1940) από τον Οίκο της Ελλάδας ήταν ο πέμπτος γιος του Γεωργίου Α΄ και της Βασίλισσας Όλγας των Ελλήνων. , κόρης του Κωνσταντίνου Νικολάγιεβιτς μεγάλου δούκα της Ρωσίας.
Γέννηση
Ο Πρίγκιπας Χριστόφορος γεννήθηκε στο Ανάκτορο του Παβλόβσκ της Ρωσίας, στην Αγία Πετρούπολη, στις 10 Αυγούστου 1888 και βαπτίστηκε στο παρεκκλήσιο του ανακτόρου. Ο Αλέξανδρος Γ΄ της Ρωσίας, πρώτος εξάδελφος της μητέρας του και η σύζυγός του αυτοκράτειρα Μαρία Φιοντόροβνα, θεία του Χριστόφορου (από τη μεριά του πατέρα του), ήταν οι ανάδοχοί του.
Ζωή
Ο Χριστόφορος φοίτησε στη Σχολή Ναυτικών Δοκίμων και μιλούσε έξι γλώσσες: Ελληνικά, Αγγλικά, Δανικά, Ρωσικά, Γαλλικά και Ιταλικά. Του προσφέρθηκαν μετά τον Α΄ Παγκόσμιο Πόλεμο τρεις θρόνοι, της Πορτογαλίας, της Λιθουανίας και της Αλβανίας, αλλά δεν δέχτηκε κανέναν.
Την 1 Ιανουαρίου 1920 νυμφεύτηκε τη χήρα και διαζευγμένη Αμερικανίδα πολυεκατομμυριούχο Νάνσυ Λιντς στην Ελβετία. Στην Νάνσυ Λιντς δόθηκε ο τίτλος «''Α.Β.Υ. Πριγκίπισσα Αναστασία της Ελλάδας και της Δανίας''» και βοήθησε πολύ με την περιουσία της την εξόριστη βασιλική οικογένεια, όταν αυτή βρισκόταν στην Ελβετία. Απεβίωσε από καρκίνο στο Λονδίνο στις 29 Αυγούστου 1923 και δεν απέκτησαν με τον Χριστόφορο παιδιά. Ο γιος της Νάνσυ Λίντς από τον προηγούμενο γάμο της, Γουίλιαμ Λίντς, νυμφεύτηκε το 1921 την ανιψιά του Χριστόφορου, την Ξένια Γκεοργκίεβνα Ρομανώφ πριγκίπισσα της Ρωσίας, κόρη της αδελφής του Χριστόφορου, Πριγκίπισσας Μαρίας.
Στην αρχή του 1940 διέμενε στην Αθήνα επισκεπτόμενος τους συγγενείς του. Προσβλήθηκε από βαριά ασθένεια των πνευμόνων και καθώς τότε δεν υπήρχαν αντιβιοτικά, απεβίωσε, στις 21 Ιανουαρίου 1940 και ενταφιάστηκε στο βασιλικό κοιμητήριο στο Τατόι.
Τίτλοι
Τιμητικές διακρίσεις
Παραπομπές
Κατηγορία:Πρίγκιπες της Ελλάδας και της Δανίας Χριστόφορος της Ελλάδας και της Δανίας Χριστόφορος της Ελλάδας και της Δανίας Κατηγορία:Όμιλος Αντισφαίρισης Αθηνών Κατηγορία:Πρίγκιπες της Δανίας
Filler
Αν και συχνά ανεκτά, τα fillers δέχονται συχνά έντονη κριτική από τους φίλους των σειρών για απαράδεκτες αποκλίσεις από την κυρίως πλοκή και για απρόσεκτη χρήση των χαρακτήρων, καθώς πράξεις τους στα fillers θα μπορούσαν να προκαλέσουν συνέπειες στο μέλλον και αντίθετα ξεχνιούνται αμέσως.
Anime Fillers
Ο όρος Filler χρησιμοποιείται συχνά για να χαρακτηρίσει ορισμένα επεισόδια anime σειρών (ιαπωνικά κινούμενα σχέδια) που βασίζονται σε manga (ιαπωνικά κόμικ). Καθώς ένα επεισόδιο anime μπορεί να αντιστοιχεί σε μερικά κεφάλαια του manga, τα fillers χρησιμεύουν στο να δώσουν χρόνο στο manga να προχωρήσει μπροστά, ώστε να μπορέσει να τροφοδοτήσει αργότερα το anime με υλικό.
Για παράδειγμα, μπορεί σε μια anime σειρά δράσης, να υπάρξει ένα filler που να αφηγείται την εκδρομή των ηρώων σε μια παραλία, χωρίς αυτή η εκδρομή όμως να επηρεάζει τα βασικά τεκταινόμενα της σειράς.
Συχνά τα fillers σχετίζονται με το περιττό και με το χαμηλής ποιότητας και γι'αυτό, επί το πλείστον, είναι ανεπιθύμητα. Δέχονται την ίδια κριτική με τα αντίστοιχα των τηλεοπτικών σειρών. Επιπροσθέτως, αν υπάρχει ελάχιστη επικοινωνία μεταξύ δημιουργών anime και manga, μπορεί οι πρώτοι να παρέμβουν έτσι στην πλοκή που να δημιουργήσει προβλήματα στους δεύτερους ή να τους ρίξει σε αντιφάσεις. Συχνά για να μην συμβεί αυτό αναγκαστικά οι δημιουργοί του anime περιορίζονται πολύ στο είδος ιστοριών που μπορούν να παράγουν και στο πλήθος χαρακτήρων που μπορούν να χρησιμοποιήσουν, με αποτέλεσμα να δημιουργούν υλικό χαμηλής ποιότητας. Αρκετές σειρές δεν επέστρεψαν ποτέ ξανά στο manga, και κάποιες αναγκάστηκαν να σταματήσουν την προβολή τους μετά την πτώση του ενδιαφέροντος για αυτές μετά από μακροσκελή κύκλο fillers.
Κατηγορία:Κινηματογραφικά είδη
Ιωδαιθίνιο
Το αιθινυλοϊωδίδιο ή ιωδοαιθίνιο ή ιωδοακετυλένιο είναι η χημική ένωση με χημικό τύπο C2HI και σύντομο συντακτικό HC≡CI. Ανήκει στα αλκινυλοαλογονίδια, δηλαδή στα άκυκλα με ένα τριπλό δεσμό, οργανομονοαλογονίδια. Τα δυο (2) άτομα άνθρακα που περιέχει βρίσκονται σε υβριδισμό sp και συνδέονται με τριπλό δεσμό, δηλαδή ένα (1) σ και δύο (2) π.
Με απόσπαση υδραλογόνων
Με απόσπαση δύο μορίων υδραλογόνου από 1,1,1-τριιωδοαιθάνιο ή 1,1,2-τριιωδοαιθάνιο, με χρήση υδροξειδίου του νατρίου (NaOH). :
ή
Με απόσπαση αλογόνου
Με απόσπαση δύο μορίων αλογόνου από 1,1,1,2,2-πενταϊωδοαιθάνιο, με χρήση ψευδαργύρου (Zn), παράγεται αιθινυλοϊωδίδιο :
Με υποκατάσταση χλωρίου από ιώδιο
Με επίδραση ιωδιούχου νατρίου (NaI) σε αιθινυλοχλωρίδιο:
Ενυδάτωση
Με επίδραση θειικού οξέος και στη συνέχεια νερού (ενυδάτωση) σε αιθινυλοϊωδίδιο, παρουσία ιόντων υδραργύρου (Hg), παράγεται ακετυλοϊωδίδιο (CH3COI) :
Προσθήκη υπαλογονώδους οξέος
Με επίδραση (προσθήκη) υποαλογονώδους οξέος (HOX) σε αιθινυλοϊωδίδιο παράγεται αλοαιθανοϋλοϊωδίδιο :
Καταλυτική υδρογόνωση
Με καταλυτική υδρογόνωση αιθινυλοϊωδίδιου σχηματίζεται αρχικά βινυλοϊωδίδιο και στη συνέχεια (με περίσσεια υδρογόνου) αιθυλοϊωδίδιο. :
Αλογόνωση
Με επίδραση αλογόνου (X2) (αλογόνωση) σε αιθινυλοϊωδίδιο έχουμε προσθήκη στον τριπλό δεσμό. Παράγεται αρχικά 1,2-διαλο-1-ιωδοαιθένιο και στη συνέχεια (με περίσσεια αλογόνου) 1-ιωδο-1,1,2,2-τετρααλοαιθάνιο. :
Υδραλογόνωση
Με προσθήκη υδραλογόνων (HX) (υδραλογόνωση) σε αιθινυλοϊωδίδιο παράγεται αρχικά  1-αλο-1-ιωδοαιθένιο και στη συνέχεια (με περίσσεια υδραλογόνου) 1,1-διαλο-1-ιωδοαιθάνιο. :
Υδροκυάνωση
Με προσθήκη υδροκυανίου (HCN) (υδροκυάνωση) σε αιθινυλοϊωδίδιο παράγεται 2-ιωδοπροπενονιτρίλιο:
Προσθήκη μονοξειδίου του άνθρακα
2. Με προσθήκη μονοξειδίου του άνθρακα (CO) και αλκοόλης (ROH), παράγεται 2-ιωδοπροπενικός αλκυλεστέρας:
Διυδροξυλίωση
Η διυδροξυλίωση αιθινυλοϊωδίδιου, αντιστοϊχεί σε προσθήκη H2O2 και παράγει υδροξυαιθανοϋλοϊωδίδιο :
1. Επίδραση αραιού διαλύματος υπερμαγγανικού καλίου (KMnO4). Π.χ.:
2. Επίδραση καρβονικού οξέος και υπεροξείδιου του υδρογόνου:
Προσθήκη αλκοολών
Με επίδραση αλκοόλης (ROH) σε αιθινυλοϊωδίδιο παράγεται αλκυλο(1-ιωδοαιθενυλο)αιθέρας :
Προσθήκη καρβονικών οξέων
Με επίδραση καρβονικών οξέων (RCOOH) σε αιθινυλοϊωδίδιο παράγεται καρβονικός (1'-ιωδοαιθενυλο)εστέρας :
Οζονόλυση
Με επίδραση όζοντος (οζονόλυση) σε αιθινυλοϊωδίδιο, παράγεται αρχικά ασταθές οζονίδιο που τελικά διασπάται σε φορμυλομεθανοϋλοϊωδίδιο :
Επίδραση πυκνού υπερμαγγανικού καλίου
Με επίδραση πυκνού διαλύματος υπερμαγγανικού καλίου (KMnO4) παράγεται ιωδοφορμυλομεθανικό οξύ :
Παραγωγή αιθέρα
Με αλκοολικά άλατα (RONa) προς αιθινυλοαλκυλολαιθέρα (HC≡COR) :
Παραγωγή αλκαδιινίου
Με αλκινικά άλατα (RC≡CNa) προς αλαδιίνιο (RC≡CC≡CH). Π.χ. :
Παραγωγή εστέρα
Με καρβονικά άλατα (RCOONa) προς καρβονικό αιθινυλεστέρα (RCOOC≡CH) :
Παραγωγή νιτριλίου
Με κυανιούχο νάτριο (NaCN) προς προπινονιτρίλιο (ΗC≡CCN) :
Παραγωγή αλκινίου
Με αλκυλολίθιο (RLi) προς αλκίνιο :
Παραγωγή θειάλης
Με όξινο θειούχο νάτριο (NaSH) προς αιθενοθειάλη (CH2=C=S) :
Παραγωγή νιτροπαραγώγων
Με νιτρώδη άργυρο (AgNO2) προς νιτροαιθίνιο (ΗC≡CNO2) :
Παραγωγή οργανομεταλλικών ενώσεων
1. Με λίθιο (Li). Παράγεται αιθινυλολίθιο:
2. Με μαγνήσιο (Mg) (αντιδραστήριο Grignard) :
Παραγωγή αιθινυλοβενζολίου
Με αιθινυλίωση κατά Friedel-Crafts βενζολίου παράγεται αιθινυλοβενζόλιο:
Χρήσεις
Μπορεί να χρησιμοποιηθεί στην παραγωγή πολλών παραγώγων.
Πηγές
Κατηγορία:Αλκινυλαλογονίδια Κατηγορία:Οργανικές ενώσεις ιωδίου
Πολιτική της Μάλτας
thumb|220px|Ο [[Έντουαρντ Φένετς Αντάμι, πρώην πρόεδρος της Μάλτας.]] Η Μάλτα είναι δημοκρατία, της οποίας το κοινοβουλευτικό σύστημα και η δημόσια διοίκηση βασίζονται στο σύστημα του Ηνωμένου Βασιλείου. Η Βουλή των αντιπροσώπων (στα μαλτέζικα Kamra tad-Deputati) εκλέγεται απευθείας από τον λαό κάθε πέντε χρόνια, εκτός κι αν η βουλή διαλυθεί νωρίτερα από τον Πρόεδρο της χώρας κατόπιν συμβουλής από τον Πρωθυπουργό. Στη βουλή των αντιπροσώπων υπάρχουν 65 έδρες. Αν όμως κάποιο κόμμα κερδίσει σε βουλευτικές εκλογές απόλυτη πλειοψηφία, αλλά δεν κερδίσει πλειοψηφία στις έδρες, τότε δίδονται στο κόμμα αυτό πρόσθετες έδρες για να διασφαλιστεί η κοινοβουλευτική πλειοψηφία. Το Σύνταγμα της Μάλτας προνοεί ότι ο Πρόεδρος διορίζει ως Πρωθυπουργό το μέλος της Βουλής εκείνο που είναι στην καταλληλότερη θέση να διοικήσει την πλειοψηφία της Βουλής.
Ο Πρόεδρος της Δημοκρατίας εκλέγεται κάθε πέντε χρόνια από το κοινοβούλιο. Ο ρόλος του ως αρχηγός κράτους είναι μάλλον τελετουργικός. Το Σύνταγμα καθιερώθηκε στις 21 Σεπτεμβρίου του 1964.
Πολιτικά κόμματα
Τα κύρια πολιτικά κόμματα είναι το Εθνικιστικό Κόμμα, το οποίο είναι χριστιανοδημοκρατικό, και το Εργατικό Κόμμα, το οποίο είναι σοσιαλδημοκρατικό.
Το Εργατικό Κόμμα είναι σήμερα κυβέρνηση, με πρωθυπουργό τον Τζόζεφ Μούσκατ. Το Εθνικιστικό Κόμμα βρίσκεται στην αντιπολίτευση.
Υπάρχουν άλλα τρία κόμματα χωρίς κοινοβουλευτική εκπροσώπηση:
Το σύστημα ψηφοφορίας που υπάρχει από το 1964 έχει οδηγήσει στον δικομματισμό και συχνά κόμματα τα οποία λαμβάνουν σχετικά σημαντικό ποσοστό των ψήφων καταλήγουν να μην εκπροσωπούνται στη βουλή. Αυτό αφήνει μια σημαντική μειονότητα ψηφοφόρων χωρίς δυνατή φωνή στην πολιτική σκηνή. Η εκλογική μεταρρύθμιση είναι φλέγον θέμα συζήτησης στη Μάλτα. Το 2006, έπειτα από μυστικές διαπραγματεύσεις, το Εθνικιστικό και το Εργατικό Κόμμα κατέληξαν σε συμφωνία σχετικά με τη μεταρρύθμιση του εκλογικού συστήματος η οποία ικανοποιούσε τα αιτήματα των δύο κομμάτων, αλλά διατηρούσε τον δικομματικό ολοκληρωτισμό. Αυτές οι μεταρρυθμίσεις προκάλεσαν περί τα τέλη του 2006 συζήτηση στα ανεξάρτητα τοπικά μέσα ενημέρωσης αναφορικά με τη διάβρωση της πραγματικής δημοκρατίας.
Ιταλοδυτικές γλώσσες
Οι Ιταλοδυτικές γλώσσες είναι η μεγαλύτερη υποομάδα των των ρομανικών γλωσσών. Αποτελείται από 38 γλώσσες σε δύο υποομάδες: τις Ιταλοδαλματικές γλώσσες και τις Δυτικές ρομανικές γλώσσες.
Ν-μεθυλομεθανιμίνη
Η Ν-μεθυλομεθανιμίνη ή μεθυλενομεθυλιμίνη ή Ν-μεθυλενομεθαναμίνη ή μεθυλιμινομεθάνιο ή 2-αζαπροπένιο είναι η χημική ένωση με σύντομο συντακτικό τύπο CH3N=CH2. Είναι η απλούστερη δευτεροταγής ιμίνη. Με βάση το χημικό τύπο της, C2H5N, έχει τα ακόλουθα τρία (3) ισομερή θέσης:
Συμπεριφορά βάσης
Παράγει άλατα με οξέα. Π.χ.:
Αναγωγή
Ανάγεται προς διμεθυλαμίνη:
Παρεμβολή καρβενίων
Οπότε η συνολική αντίδραση είναι η ακόλουθη:
100 px 100 px
Πηγές
Κατηγορία:Αλκανιμίνες
Κουτζίμπαξης
Ο Κουτζίμπαξης (Kogabahsi) ήταν Βυζαντινός αξιωματούχος, μογγολικής καταγωγής ο οποίος έφυγε από το Ιλχανάτο και ζήτησε άσυλο στην Βυζαντινή Αυτοκρατορία.
Ο Κουτζίμπαξης από το Ιλχανάτο κατέφυγε στην Ηράκλεια του Πόντου όπου ζήτησε άσυλο μαζί με τη γυναίκα και τα παιδιά του, όταν εγκαταστάθηκε το Βυζάντιο, με την οικογένεια του βαπτίστηκε χριστιανός. Αργότερα εγκαταστάθηκε στην Βιθυνία όπου έγινε κυβερνήτης της Νικομήδειας, πάντρεψε τη κόρη του με τον τούρκο Σολυπαμπάξ. Κατηγορήθηκε για προδοσία προς τους Αλανούς αλλά συγχωρέθηκε από τον αυτοκράτορα Ανδρόνικο Β΄ Παλαιολόγο.
Παραπομπές
Κατηγορία:Βυζαντινοί στρατιωτικοί Κατηγορία:Βυζαντινοί κυβερνήτες Κατηγορία:Μογγόλοι Κατηγορία:Βυζαντινοί του 13ου αιώνα
Συμβούλιο του Στέμματος του Βελγίου
Το Συμβούλιο του Στέμματος του Βελγίου αποτελείται από τον Βασιλιά των Βέλγων, τους Υπουργούς της Κυβέρνησης και τους Υπουργούς Επικρατείας (επίτιμος τίτλος που δίνεται από τον Βασιλιά). Ο συνταγματικός μονάρχης προεδρεύει του Συμβουλίου του Στέμματος, το οποίο όμως δεν έχει καμία νομοθετική ικανότητα, παρά μόνο συμβουλευτικό ρόλο.